રામોલ-હાથીજણ વોર્ડના મહિલા કોર્પોરેટર કિરણ યાદવના પતિ પવન યાદવને સ્થાનિક સ્તરે પાણી અને ગટરના પ્રશ્નોના નિરાકરણ માટે લોકોને આપેલા વાયદા નડયા હતા. ઉશ્કેરાયેલા લોકોએ પવન યાદવને જાહેર બાંકડે બેસાડીને ઘેરી લીધા હતા. આ વિસ્તાર માટે રૂ.બે કરોડ ખર્ચાયા છે તેવું કહેનાર કોર્પોરેટર પતિને લોકોની ‘અમારી ગલી માટે નાણાં ખર્ચ્યાં છે?’ પાણીની લાઇન તો અમે સ્વખર્ચે લાવ્યા અને ગટરની લાઇન નાંખવાનું આશ્વાસન ચૂંટણી નજીક આવતાં યાદ આવ્યું તેવા સવાલો પૂછીને મૂંઝવી નાખ્યા હતા. આ અંગે મહિલા કોર્પોરેટર કિરણ યાદવના પતિ પવન યાદવને પૂછતાં તેઓ કહે છે, ‘હું મારા કાર્યકર મિત્રની દુકાનના બાંકડે બેઠો હતો અને આવી કોઇ બબાલ થઇ નથી આ તો કોંગ્રેસવાળાનું કાવતરું છે.’